वाराणसी। अब कोलकाता और बेंगलुरु के बीच विमान यात्रियों की बढ़ती संख्या को देखते हुए निजी विमानन कंपनी स्पाइसजेट एयरलाइंस नई उड़ान सेवा प्रारंभ करने जा रहा है। वाराणसी से कोलकाता के बीच सीधी उड़ान सेवा 4 अक्टूबर से प्रारंभ होगी वही बेंगलुरु वाराणसी के बीच सीधी उड़ान सेवा 7 नवंबर से प्रारंभ होगी। बुधवार को सीएम योगी आदित्यनाथ ने लखनऊ स्थित सरकारी आवास पर इन विमान सेवाओं का शुभारंभ कर दिया। इस दौरान स्पाइसजेट के अधिकारी भी मौजूद रहे।